Presidenti Obama përgatitet për takimet e NATO-s në Lisbonë
Në krye të axhendës për takimin janë operacionet luftarake në Afganistan dhe marrëdhëniet me Rusinë
Zgjedhjet e fundit në Shtetet e Bashkuara mund të jenë një temë e nxehtë në Lisbonë, megjithëse politika e brendshme amerikane nuk është në axhendën e takimit: tha presidenti me shaka. Udhëheqësit që mblidhen në Lisbonë mund të kenë pikëpyetje nëse humbjet e partisë së presidentit Obama në zgjedhjet e mes-mandatit mund të dëmtojnë pozitën e tij në politikën e jashtme, parashikon Xhejms Goldgajër, pedagog i shkencave politike në Universitetin Xhorxh Uashington: Por Presidenti Obama mbetet një udhëheqës i fortë në çështjet globale mendon Majkëll O’Henlon, studiues në Institutin Brookings në Uashington: Lufta në Afganistan do të jetë në axhendën e NATO-s. Zyrtarët e Shtëpisë së Bardhë thonë se Presidenti Obama vazhdon t’u përmbahet planeve për të filluar tërheqjen e trupave amerikane në korrik 2011, por kohët e fundit është theksuar me të madhe kalimi i përgjegjësive të mbrojtjes në duart e afganëve në vitin 2014. Presidenti rus Dmitri Medvedev do të takohet në Lisbonë me udhëheqësit e NATO-s dhe pa dyshim, Afganistani do të jetë një ndër temat që diskutohen. Analisti Majkëll O’Hanlon thotë se Moska po e ndihmon në shumë mënyra NATO-n, si për shembull duke lejuar kalimin e furnizimeve përmes Rusisë dhe aleatëve të saj në Azinë Qendrore: Pjesëmarrja e zotit Medvedev në takimet e NATO-s do të ofrojë një mundësi për përmirësimin e marrëdhënieve Nato-Rusi, të ngjashme me përpjekjet për përmirësimin e marrëdhënieve SHBA-Rusi. Mbrojtja nga raketat do të jetë temë parësore për Presidentët Obama dhe Medvedev, si dhe udhëheqës të tjerë të NATO-s. Rusia ka kundërshtuar planin për mbrojtjen nga raketat të hartuar nga Presidenti Xhorxh Bush. Plani parashikonte dislokimin e sistemit në Poloni dhe Republikën Çeke. Administrata Obama ka paraqitur një plan të modifikuar që përqendrohet tek kërcënimi bërthamor nga Irani. Analisti Xhejms Goldgajër thotë se zoti Obama shpreson që homologu rus të bashkëpunojë me NATO-n në këtë çështje: Udhëheqësit e NATO-s do të diskutojnë një Koncept të ri Strategjik për Aleancën. Synimi është që NATO-ja të bëhet më elastike për të përballuar kërcënime të reja, si sulmet në rrjetet elektronike apo terrorizmin. Para se Presidenti Obama të kthehet në Uashington, ai do të diskutojë edhe sfidat ekonomike me udhëheqësit e Bashkimit Evropian.